Puščava Atacama na severu Čila,
eno najbolj suhih in sovražnih okolij na svetu.
Pod žgočim soncem se je le nekaj živalskih in rastlinskih vrst uspelo razviti za preživetje.
Vendar je to kraj, kjer Evropski Južni Observatorij (ESO)
upravlja svoj Zelo Velik Teleskop (VLT).
Imeti to tehnološko oazo sredi nerodovitne puščave
in v njej ustvariti udoben prostor za življenje ljudi, predstavlja številne izzive.
To je ESOcast!
Najnovejša znanost in življenje v zakulisju ESO,
Evropskega Južnega Observatorija.
Raziskovanje poslednjih mej z našim gostiteljem, Dr. J, alias Dr. Joe Liske.
Lep pozdrav in dobrodošli na ESOcast.
Cerro Paranal, v osrčju puščave Atacama,
je en najboljših krajev na svetu za opazovanje nočnega neba.
A upravljanje observatorija z več kot 100 zaposlenimi na tako oddaljenem in osamljenem kraju
predstavlja pravi logistični izziv.
Kot bi vodili puščavsko mesto.
Vse, kar je potrebno, da ta marsovska pokrajina postane raj za ljudi,
mora biti prinešeno od daleč.
Najnujnejša v sušni puščavi je dostava vode.
Observatorij potrebuje do 70.000 litrov vode vsak dan
in vsaka kapljica mora priti iz mesta Antofagasta,
ki leži približno 120 kilometrov stran.
Vsi na observatoriju pazijo, da varčujejo z vodo,
in jo reciklirajo, kolikor je mogoče.
V nekaterih pogledih je hotel na Paranalu, Residencia,
srce observatorija.
Sem se ljudje pridejo spočit in pobegnit pred krutim puščavskim okoljem
in, kar je zelo pomembno, tukaj je menza.
Kvaliteta hrane je absolutno odločilna za razpoloženje in motivacijo,
zato osebje v menzi
zares trdo dela, da bi bili vsi zadovoljni.
Včasih prižgejo celo žar.
Ampak karkoli že počnejo, vse mora biti vnaprej dobro načrtovano,
saj ne morejo kar "skočiti" v trgovino.
Najbližji dobavitelji hrane so, tako kot vse ostalo,
približno 120 kilometrov daleč.
Enkrat tedensko na Residencio prispe pomemben prevoz
in pripelje hrano za 100 ljudi.
V celem letu na observatorij prispe približno 200 ton hrane.
Kuhinjsko osebje mora pazljivo načrtovati obroke
in paziti, da so vse sestavine vedno na voljo,
saj odhodi v trgovino v zadnji hipu niso mogoči.
Oddaljena lokacija observatorija pomeni tudi,
da mora sam proizvajati potrebno energijo.
Približno dva megawatta sta potrebna za delovanje celotnega observatorija.
To vključuje teleskope, hlajenje kupol,
druge tehnične naprave, kot tudi hotel.
Poleg tega - da se zagotovi nemoteno delovanje objekta,
mora biti dobava energije zanesljiva.
Elektrarna na Observatoriju Paranal.
Elektrarna je redno servisirana, da se zagotovi brezskrbno obratovanje.
Tako kot voda, mora biti tudi plin, potreben za elektrarno,
dostavljen iz mesta Antofagasta
in oskrba poteka vsak drugi dan.
V slučaju,
da bi bila oskrba z elektriko iz glavne elektrarne motena,
lahko uporabijo rezervne diselske generatorje.
Če vidite Paranal od daleč, sredi suhe puščavske pokrajine,
izgleda neverjetno, da tu živi in dela približno 100 ljudi.
Kljub vsem dobrinam, je življenje v puščavskem mestu še vedno izziv.
Ljudje nenehno prihajajo in odhajajo iz observatorija.
Zraven ESO-vega osebja se približno 2000 gostov,
kot so astronomi in novinarji, tukaj namesti vsako leto.
Logistika, ki je s tem povezana, predstavlja trdo delo za zaposlene.
Na Observatoriju Paranal popravljajo avtomobile.
Avto igra pomembno vlogo na observatoriju,
saj se morajo astronomi in inženirji pogosto voziti več kilometrov
med Residencio in opazovalno ploščadjo, kjer je VLT.
Mehaniki redno servisirajo vozni park.
Paranal ima tudi svojo bencinsko črpalko;
naslednja najbližja je približno 100 kilometrov stran.
Ko sonce zaide za Paranalom, je čas, da zapustimo observatorij.
ESO je ustvaril tehnološko oazo sredi puščave Atacama.
Navsezadnje je to okno v Vesolje
in astronomi iz celega sveta pridejo, da bi uživali ob pogledu.
Z vami sem bil Dr. J, posebej za ESOcast.
Pridružite se mi spet naslednjič na novi vesoljski avanturi.
ESOcast je izdelal ESO, Evropski Južni Observatorij.
ESO, Evropski Južni Observatorij, je pomembna medvladna znanstvena in tehnološka organizacija za astronomijo,
ki projektira, gradi in upravlja najbolj napredne zemeljske teleskope na svetu.
Zdaj, ko vas je prizemljil ESO,
lahko "odletite iz tega sveta" s Hubblom.
Hubblecast razkriva najnovejša odkritja najbolj znanega vesoljskega observatorija,
Vesoljskega Teleskopa Hubble organizacij NASA in ESA.